               EURÓPSKA KOMISIA
            V Bruseli11. 8. 2017
            COM(2017) 431 final
            2017/0197(NLE)
            Návrh
            ROZHODNUTIE RADY
            o uzavretí Dohody o vedeckej a technickej spolupráci medzi Európskou úniou a Alžírskou demokratickou ľudovou republikou, ktorou sa stanovujú podmienky účasti Alžírskej demokratickej ľudovej republiky na Partnerstve pre výskum a inováciu v oblasti Stredozemia (PRIMA)

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Rada 30. mája 2017 poverila Komisiu začať rokovania v mene Únie s Alžírskou demokratickou ľudovou republikou (ďalej len „Alžírsko“) o medzinárodnej dohode medzi Úniou a Alžírskom, ktorou sa stanovujú podmienky účasti Alžírska na Partnerstve pre výskum a inováciu v oblasti Stredozemia (ďalej len „PRIMA“).

                  Podľa ustanovení poverovacieho rozhodnutia Rady mohli rokovania začať až po prijatí rozhodnutia Európskeho parlamentu a Rady o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty.

                  Rokovania sa začali 26. júna 2017 a boli úspešne ukončené 11. júla 2017, keď návrh znenia dohody parafovali zástupcovia každej z budúcich strán. Návrh dohody pripojený k tomuto návrhu je v súlade so smernicami na rokovania, ktoré vydala Rada. Konkrétne sa v ňom stanovuje, že podmienky účasti Alžírska na programe PRIMA sú tie, ktoré sú uvedené v rozhodnutí (EÚ) 2017/1324
                     1
                  , čím sa priamo odkazuje na legislatívny akt Únie.

                  V záujme ochrany finančných záujmov Únie, najmä pokiaľ ide o právomoci Komisie, Európskeho úradu pre boj proti podvodom, Dvora audítorov a vykonávacej štruktúry PRIMA-IS vykonávať audity a vyšetrovania v súlade s platnými právnymi predpismi Únie, dohoda obsahuje konkrétny odkaz na príslušné ustanovenia rozhodnutia (EÚ) 2017/1324 a zaväzuje strany, aby poskytli všetku potrebnú pomoc s cieľom zabezpečiť ich vykonávanie. Navyše sa v budúcej dohode stanovuje, že strany sa musia dohodnúť na podrobných podmienkach pomoci, keďže takéto podmienky sú nevyhnutné na spoluprácu na základe tejto dohody.

               •Súlad s existujúcimi ustanoveniami v tejto oblasti politiky

                  Ako sa objasňuje aj v správe o posúdení vplyvu partnerstva PRIMA
                     2
                  , otvorenosť programu PRIMA účasti tretích krajín, akou je Alžírsko, je v súlade s cieľmi medzinárodnej spolupráce v oblasti výskumu a inovácií, ako sa uvádza v oznámení Komisie z roku 2012 s názvom Posilnenie a zameranie medzinárodnej spolupráce EÚ v oblasti výskumu a inovácií: strategický prístup“
                     3
                  , a rámcového programu Horizont 2020, ktorým sa podporuje spolupráca s tretími krajinami v oblasti vedy, technológií a inovácií v záujme riešenia globálnych spoločenských výziev, ako aj posilnenia vonkajších politík Únie. Táto dohoda je tiež v súlade s existujúcou Euro-stredomorskou dohodou o pridružení medzi Európskym spoločenstvom a jeho členskými štátmi na jednej strane a Alžírskou demokratickou republikou na strane druhej
                     4
                   a Dohodou medzi Európskou úniou a Alžírskou demokratickou republikou o vedeckej a technologickej spolupráci
                     5
                  , ktoré upravujú spoluprácu medzi Úniou a Alžírskom v oblasti výskumu a technologického rozvoja a podporujú výskumné a vývojové činnosti v oblastiach spoločného záujmu.

               •Súlad s ostatnými politikami Únie

                  Vykonávanie programu PRIMA v úzkej spolupráci s tretími krajinami, akou je Alžírsko, je tiež v súlade s inými politikami Únie, napríklad v oblasti migračnej politiky, rozvojovej politiky a politiky susedstva, a je pre ne významné.

               2.PRÁVNE PRVKY NÁVRHU

                  Návrh na rozhodnutie Rady vychádza z článku 186 a článku 218 ods. 6 písm. a) Zmluvy o fungovaní Európskej únie.

               Vzhľadom na uvedené skutočnosti Komisia navrhuje, aby Rada uzavrela dohodu v mene Európskej únie.

               2017/0197 (NLE)

               Návrh

               ROZHODNUTIE RADY

               o uzavretí Dohody o vedeckej a technickej spolupráci medzi Európskou úniou a Alžírskou demokratickou ľudovou republikou, ktorou sa stanovujú podmienky účasti Alžírskej demokratickej ľudovej republiky na Partnerstve pre výskum a inováciu v oblasti Stredozemia (PRIMA)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 186 v spojení s článkom 218 ods. 6 písm. a),

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)Rozhodnutie Európskeho parlamentu a Rady (EÚ) 2017/1324
                  6
                upravuje účasť Únie na Partnerstve pre výskum a inováciu v oblasti Stredozemia (ďalej len „PRIMA“), na ktorom sa spoločne podieľajú niektoré členské štáty.

               (2)Alžírska demokratická ľudová republika (ďalej len „Alžírsko“) vyjadrila želanie pripojiť sa k programu PRIMA ako zúčastnený štát a rovnocenne s členskými štátmi a krajinami pridruženými k programu Horizont 2020 zúčastňujúcimi sa na partnerstve PRIMA.

               (3)V súlade s článkom 1 ods. 2 rozhodnutia (EÚ) 2017/1324 sa Alžírsko stane zúčastneným štátom programu PRIMA, ak s Úniou uzavrie medzinárodnú dohodu o vedeckej a technickej spolupráci, ktorou sa stanovia podmienky účasti Alžírska na programe PRIMA.

               (4)V súlade s rozhodnutím Rady <XXX>
                  7
                Dohoda o vedeckej a technickej spolupráci medzi Európskou úniou a Alžírskou demokratickou ľudovou republikou, ktorou sa stanovujú podmienky účasti Alžírskej demokratickej ľudovej republiky na Partnerstve pre výskum a inováciu v oblasti Stredozemia (PRIMA), bola podpísaná v mene Únie XX. XX. 20XX s výhradou jej uzavretia k neskoršiemu dátumu.

               (5)Dohoda by sa mala v mene Únie schváliť,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje Dohoda o vedeckej a technickej spolupráci medzi Európskou úniou a Alžírskou demokratickou ľudovou republikou, ktorou sa stanovujú podmienky účasti Alžírskej demokratickej ľudovej republiky na Partnerstve pre výskum a inováciu v oblasti Stredozemia (PRIMA).

               Text dohody je pripojený k tomuto rozhodnutiu.

               Článok 2

               Predseda Rady určí osobu splnomocnenú vydať v mene Únie oznámenie v súlade s článkom 5 ods. 2 dohody s cieľom vyjadriť súhlas Únie s tým, že bude touto dohodou viazaná.

               Článok 3

               Toto rozhodnutie nadobúda účinnosť [dátum jeho prijatia].

               V Bruseli

                     Za Radu

                     predseda

                     (1)
                  Rozhodnutie Európskeho parlamentu a Rady (EÚ) 2017/1324 zo 4. júla 2017 o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty (Ú. v. EÚ L 185, 18.7.2017, s. 1).

                     (2)
                  SWD(2016) 332 final, 18.10.2016.

                     (3)
                  COM(2012) 497 final.

                     (4)
                  Ú. v. EÚ L 265, 10.10.2005, s. 2.

                     (5)
                  Ú. v. EÚ L 99, 5.4.2012, s. 1 – 8.

                     (6)
                  Rozhodnutie Európskeho parlamentu a Rady (EÚ) 2017/1324 zo 4. júla 2017 o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty (Ú. v. EÚ L 185, 18.7.2017, s. 1).

    ---documentbreak---

               EURÓPSKA KOMISIA
            V Bruseli11. 8. 2017
            COM(2017) 431 final
            PRÍLOHA
            k
            návrhu ROZHODNUTIA RADY
            o uzavretí Dohody o vedeckej a technickej spolupráci medzi Európskou úniou a Alžírskou demokratickou ľudovou republikou, ktorou sa stanovujú podmienky účasti Alžírskej demokratickej ľudovej republiky na Partnerstve pre výskum a inováciu v oblasti Stredozemia (PRIMA)

               Dohoda o vedeckej a technickej spolupráci medzi Európskou úniou a Alžírskou demokratickou ľudovou republikou, ktorou sa stanovujú podmienky účasti Alžírskej demokratickej ľudovej republiky na Partnerstve pre výskum a inováciu v oblasti Stredozemia (PRIMA)

               Európska únia (ďalej len „Únia“)

               na jednej strane

               a

               Alžírska demokratická ľudová republika (ďalej len „Alžírsko“)

               na strane druhej

               (ďalej len „strany“),

               keďže Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Alžírskou demokratickou republikou na strane druhej, ktorá nadobudla platnosť 1. septembra 2005, upravuje vedeckú a technologickú spoluprácu,

               keďže Dohodou o vedeckej a technickej spolupráci medzi Európskou úniou a Alžírskou demokratickou ľudovou republikou, ktorá nadobudla platnosť 11. júna 2013, sa zriaďuje formálny rámec pre spoluprácu strán v oblasti vedeckého a technického výskumu,

               keďže rozhodnutie Európskeho parlamentu a Rady (EÚ) 2017/1324 o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty, upravuje podmienky účasti členských štátov EÚ a krajín pridružených k programu Horizont 2020, ktoré sú zúčastnenými štátmi uvedenej iniciatívy, najmä pokiaľ ide o ich finančné povinnosti a účasť v riadiacich štruktúrach iniciatívy,

               keďže podľa podmienok rozhodnutia (EÚ) 2017/1324 sa Alžírsko stane zúčastneným štátom programu PRIMA, ak s Úniou uzavrie medzinárodnú dohodu o vedeckej a technickej spolupráci, ktorou sa stanovia podmienky účasti Alžírska na programe PRIMA,

               keďže Alžírsko vyjadrilo želanie pripojiť sa k programu PRIMA ako zúčastnený štát, a to rovnocenne s členskými štátmi EÚ a krajinami pridruženými k programu Horizont 2020 zúčastňujúcimi sa na partnerstve PRIMA,

               keďže na reguláciu práv a povinností Alžírska ako štátu zúčastneného na programe PRIMA je potrebné prijať medzinárodnú dohodu medzi Úniou a Alžírskom,

               SA DOHODLI TAKTO:

               Článok 1

               Predmet úpravy a cieľ

               Účelom tejto dohody je stanoviť podmienky účasti Alžírska na Partnerstve pre výskum a inováciu v oblasti Stredozemia (ďalej len „PRIMA“).

               Článok 2

               Podmienky účasti Alžírska na programe PRIMA

               Podmienky účasti Alžírska na programe PRIMA sú tie, ktoré sú uvedené v rozhodnutí Európskeho parlamentu a Rady (EÚ) 2017/1324 o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty. Strany musia dodržiavať povinnosti stanovené v tomto rozhodnutí a prijať vhodné opatrenia na zabezpečenie uplatňovania jeho článku 10 ods. 2 a článku 11 ods. 3 a 4, a to najmä poskytnutím všetkej potrebnej pomoci. Strany sa dohodnú na podrobných dojednaniach o pomoci, keďže sú nevyhnutné na ich spoluprácu na základe tejto dohody.

               Článok 3

               Územná pôsobnosť

               Táto dohoda sa na jednej strane vzťahuje na územia, na ktoré sa vzťahuje Zmluva o fungovaní Európskej únie a Zmluva o Európskej únii, a na druhej strane na územie Alžírska.

               Článok 4

               Podpis a predbežné vykonávanie

               Táto dohoda sa predbežne vykonáva odo dňa jej podpisu.

               Článok 5

               Nadobudnutie platnosti a trvanie

               1. Strany túto dohodu schvália v súlade s vlastnými postupmi.

               2. Táto dohoda nadobúda platnosť dňom, keď si obe strany navzájom diplomatickou cestou oznámia, že postupy uvedené v prvom odseku boli ukončené.

               3. Táto dohoda ostane v platnosti tak dlho, ako bude v účinnosti rozhodnutie (EÚ) 2017/1324, pokiaľ ju žiadna zo strán nevypovie v súlade s článkom 6.

               Článok 6

               Vypovedanie

               1. Ktorákoľvek strana môže kedykoľvek vypovedať túto dohodu písomným oznámením, v ktorom o tomto úmysle informuje druhú stranu.

               Vypovedanie nadobúda účinnosť šesť mesiacov po tom, čo adresát prijme toto písomné oznámenie.

               2. Projekty a aktivity, ktoré budú v čase ukončenia tejto dohody stále v štádiu realizácie, budú pokračovať až do ich ukončenia za podmienok stanovených v tejto dohode.

               3. Strany sa vzájomne dohodnú na riešení prípadných ďalších dôsledkov vypovedania.

               Článok 7

               Urovnávanie sporov

               Postup urovnávania sporov stanovený v článku 100 Euro-stredomorskej dohody o pridružení medzi Európskym spoločenstvom a jeho členskými štátmi na jednej strane a Alžírskou demokratickou republikou na strane druhej sa vzťahuje na všetky spory týkajúce sa uplatňovania alebo výkladu tejto dohody.

               Táto dohoda je vypracovaná v dvoch vyhotoveniach v anglickom, arabskom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické.

               [Podpis za EÚ]                                                                       [Podpis za Alžírsko]


Dôležité právne oznámenie

|

52009PC0365

Návrh rozhodnutie Rady, ktorým sa mení a dopĺňa rozhodnutie Rady z 20. januára 2009 o poskytnutí strednodobej finančnej pomoci Spoločenstva Lotyšsku  /* KOM/2009/0365 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 8.7.2009KOM(2009) 365 v konečnom zneníNávrhROZHODNUTIE RADY,ktorým sa mení a dopĺňa rozhodnutie Rady z 20. januára 2009 o poskytnutí strednodobej finančnej pomoci Spoločenstva LotyšskuNávrhROZHODNUTIE RADY,ktorým sa mení a dopĺňa rozhodnutie Rady z 20. januára 2009 o poskytnutí strednodobej finančnej pomoci Spoločenstva LotyšskuRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 332/2002 z 18. februára 2002, ktorým sa zavádza systém strednodobej finančnej pomoci pre platobné bilancie členských štátov, a najmä na druhý pododsek jeho článku 5 v spojení s jeho článkom 8,so zreteľom na návrh Komisie predložený po konzultácii s Hospodárskym a finančným výborom (ďalej len „HFV“),keďže:(1) Rozhodnutím 2009/289/ES sa Rada rozhodla poskytnúť Lotyšsku vzájomnú pomoc. Rozhodnutím 2009/290/ES sa Rada rozhodla poskytnúť Lotyšsku strednodobú finančnú pomoc.(2) Rozsah a intenzita finančnej krízy ovplyvňujúcej Lotyšsko vyžaduje revíziu podmienok hospodárskej politiky, za ktorých sa plánovalo vyplácanie splátok finančnej pomoci Spoločenstva, s cieľom zohľadniť fiškálne vplyvy spôsobené významným znížením HDP.(3) Rozhodnutie Rady 2009/290/ES by sa preto malo zodpovedajúcim spôsobom zmeniť a doplniť.PRIJALA TOTO ROZHODNUTIE:Článok 1Rozhodnutie Rady 2009/290/ES sa týmto mení a dopĺňa takto:1. V článku 3 ods. 5 sa písmeno a) nahrádza takto:„realizáciu jasne stanoveného strednodobého fiškálneho programu s cieľom dostať deficit verejných financií pod referenčnú úroveň 3 % HDP uvedenú v Zmluve, a to v časovom horizonte a pri postupe konsolidácie, ktoré sú v súlade s odporúčaniami Rady pre Lotyšsko prijatými v rámci postupu pri nadmernom deficite“.2. V článku 3 ods. 5 sa písmeno b) nahrádza takto:„plnenie rozpočtu na rok 2009 a prijatie rozpočtu na rok 2010 s udržateľnými opatreniami, ktoré sú v súlade s postupom konsolidácie“.Článok 2Toto rozhodnutie je určené Lotyšskej republike.Článok 3Toto rozhodnutie sa uverejňuje v Úradnom vestníku Európskej únie.V BruseliZa Radupredseda


				|

		52012PC0502

			Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2012/003 DK/Vestas, Dánsko) /* COM/2012/0502 final - 2012/ () */

			   	DÔVODOVÁ SPRÁVA
Bod 28 Medziinštitucionálnej dohody zo 17.
mája 2006 medzi Európskym parlamentom, Radou a Komisiou o rozpočtovej
disciplíne a riadnom finančnom hospodárení[1] umožňuje uvoľnenie prostriedkov z
Európskeho fondu na prispôsobenie sa globalizácii (ďalej len „EGF“)
prostredníctvom nástroja flexibility s ročným stropom 500 mil. EUR nad
rámec príslušných okruhov finančného rámca.
Pravidlá, ktoré sa uplatňujú na príspevky
z fondu EGF, sú stanovené v nariadení Európskeho parlamentu
a Rady (ES) č. 1927/2006 z 20. decembra 2006, ktorým sa
zriaďuje Európsky fond na prispôsobenie sa globalizácii[2].
Dňa 14. mája 2012 Dánsko
predložilo žiadosť EGF/2012/003 DK/Vestas o finančný príspevok
z fondu EGF v dôsledku prepúšťania v skupine podnikov
Vestas Group v Dánsku.
Po dôkladnom preskúmaní tejto žiadosti Komisia
dospela v súlade s článkom 10 nariadenia (ES) č. 1927/2006 k
záveru, že sú splnené podmienky na poskytnutie finančného príspevku
podľa uvedeného nariadenia.
ZHRNUTIE ŽIADOSTI A ANALÝZA
 Základné údaje: ||
 Referenčné č. EGF || EGF/2012/003
 Členský štát || Dánsko
 Článok 2 || a)
 Hlavný podnik || Vestas
 Dodávatelia a výrobcovia, ktorí sú odberateľmi hlavného podniku || 0
 Referenčné obdobie || 8. 2. 2012 – 8. 6. 2012
 Začiatok poskytovania personalizovaných služieb || 13. 8. 2012
 Dátum uplatňovania || 14. 5. 2012
 Počet pracovníkov prepustených počas referenčného obdobia || 720
 Počet pracovníkov prepustených pred referenčným obdobím a po ňom || 0
 Celkový počet oprávnených prepustených pracovníkov || 720
 Prepustení pracovníci, ktorí sa pravdepodobne zúčastnia na týchto opatreniach || 720
 Výdavky na personalizované služby (v EUR) || 14 398 000
 Výdavky na poskytovanie podpory z fondu EGF[3] (v EUR)   || 578 000
 Výdavky na poskytovanie podpory z EGF (v %) || 3,9
 Celkový rozpočet (v EUR) || 14 976 000
 Príspevok z fondu EGF (50 %) (v EUR) || 7 488 000
1.           Žiadosť bola Komisii
predložená 14. mája 2012 a do 10. júla 2012 bola dopĺňaná
o dodatočné informácie.
2.           Žiadosť spĺňa
podmienky na poskytnutie prostriedkov z EGF stanovené v článku 2
písm. a) nariadenia (ES) č. 1927/2006 a bola predložená v lehote 10
týždňov stanovenej v článku 5 uvedeného nariadenia.
Súvislosť medzi prepúšťaním a
významnými zmenami v štruktúre svetového obchodu v dôsledku globalizácie
3.           V záujme preukázania
súvislosti medzi prepúšťaním a významnými zmenami v štruktúre
svetového obchodu v dôsledku globalizácie Dánsko tvrdí, že odvetvie výroby
veterných turbín v EÚ, ktoré je zahrnuté v divízii 28 NACE Rev. 2 („Výroba
strojov a zariadení“) vážne zasiahli zmeny v štruktúre svetového obchodu, najmä
značné zníženie podielu EÚ na trhu. Dánsko vysvetľuje, že hoci výroba
veterných turbín v Európe sa za posledných niekoľko rokov zvýšila, svetový
trh s veternými turbínami sa rozvíjal ešte rýchlejšie, najmä v Ázii a Severnej
Amerike. V roku 2010 po prvýkrát vznikla viac ako polovica všetkých nových
kapacít výroby energie vo veterných elektrárňach mimo tradičných
trhov v Európe a Severnej Amerike. Hybnou silou tohto vývoja bol predovšetkým
pokračujúci hospodársky rozmach v Číne, kde bola postavená každá
druhá nová veterná elektráreň na svete[4]. V dôsledku dynamického celosvetového
rastu tohto odvetvia klesol podiel Európy na celkovej kapacite zo 65,5 %
v roku 2006 na 43,7 % v roku 2010[5].
4.           Dánsko okrem toho tvrdí, že
ide o trvalý trend. Dopyt po energii z obnoviteľných zdrojov vrátane
veternej energie bude v obrovskej miere rásť, dôjde však k premiestneniu
trhov. Zatiaľ čo do roku 2006 mali v odvetví veternej energetiky
dominantné postavenie európske podniky a jeho rast v Európe, Ázii a USA
bol doteraz vyvážený, v blízkej budúcnosti dôjde k prudkému nárastu dopytu
po veternej energii v Ázii a Severnej Amerike, neskôr v Južnej Amerike a
vo vzdialenej budúcnosti aj v Afrike. Výroba a servis sa presunú na miesta, kde
po nich bude dopyt, a do regiónov s rýchlym hospodárskym rastom. Nielen
výrazne nižšie náklady práce, ale aj vysoké náklady na prepravu veľkých
dielov veterných turbín nútia európskych výrobcov, aby presunuli svoju výrobu
bližšie k najdynamickejším trhom pre koncových používateľov a tak si
zaistili konkurencieschopnosť a pozíciu na trhu. V dôsledku toho sa výroba
postupne premiestňuje mimo EÚ.
5.           Aj skupinu podnikov Vestas
Group zasiahol vyššie opísaný trend. Aby si udržala vedúce postavenie na trhu,
spoločnosť Vestas začala nedávno uplatňovať novú stratégiu,
ktorá sa opiera o zásadu „v regióne pre región“ a jej cieľom je
znížiť náklady na výrobu a prepravu, zabezpečiť kratšie
vzdialenosti k zákazníkom a na trhy a zvýšiť odolnosť
spoločnosti Vestas voči fluktuáciám výmenných kurzov[6].
Následkom procesu globalizácie sa veterné turbíny budú vyrábať tam, kde sú
potrebné (už v roku 2011 sa 80 – 90 % turbín vyrábalo regionálne). Okrem
toho, kým v minulosti sa väčšina dielov veterných turbín vyrábala
v rámci podniku, ich výroba sa bude čoraz viac zadávať regionálnym
partnerom (outsourcing), v dôsledku čoho spoločnosť Vestas
nebude musieť toľko investovať a zníži stav svojich
zamestnancov.
6.           Táto žiadosť
o pomoc z EGF je treťou žiadosťou, ktorá sa týka odvetvia
veterných turbín. Argumenty predložené v dvoch predchádzajúcich prípadoch
(EGF/2010/017 DK Midtjylland Machinery[7]
a EGF/2010/022 DK/LM Glasfiber[8])
zostávajú naďalej v platnosti.
Dôkaz o počte prepustených
pracovníkov a splnenie kritérií článku 2 písm. a)
7.           Dánsko predložilo túto
žiadosť podľa intervenčných kritérií stanovených v článku 2
písm. a) nariadenia (ES) č. 1927/2006, v ktorom sa vyžaduje, aby bolo v
období štyroch mesiacov prepustených najmenej 500 pracovníkov jedného podniku
v členskom štáte vrátane pracovníkov prepustených u dodávateľov
a nadväzujúcich výrobcov.
8.           V žiadosti sa uvádza 720
pracovníkov skupiny podnikov Vestas Group, ktorí boli prepustení počas
štvormesačného referenčného obdobia od 8. februára 2012 do
8. júna 2012. Všetky uvedené údaje o počte prepustených pracovníkov
sa vypočítali podľa článku 2 druhého odseku tretej zarážky
nariadenia (ES) č. 1927/2006. Komisia dostala potvrdenie vyžadované
na základe článku 2 druhého odseku tretej zarážky, že ide o skutočný
počet prepustených pracovníkov.
Vysvetlenie nepredvídateľnej povahy
tohto prepúšťania
9.           Dánske orgány pripomínajú, že
prepúšťanie, ktoré už skupina podnikov Vestas Group uskutočnila v
obci Ringkøbing-Skjern v rokoch 2009/2010, bolo neplánované a bolo
spôsobené rýchlou expanziou celosvetového odvetvia veternej energetiky. V roku
2009 sa prepúšťanie týkalo prevažne pracovníkov s nízkou
kvalifikáciou a pracovníkov bez kvalifikácie a uskutočnilo sa
v dôsledku nového celosvetového trendu v štruktúre obchodu
spočívajúceho v presúvaní výroby do krajín s nižšími nákladmi
práce. Prepúšťanie v skupine podnikov Vestas Group v roku 2012
zasiahlo do veľkej miery vysoko kvalifikovaných, špecializovaných
a vzdelaných pracovníkov. Nebolo očakávané, keďže Dánsko
investovalo do výskumu a vývoja v odvetví obnoviteľných zdrojov
energie a veternej energetiky veľké sumy. Navyše, dánska vláda rokovala
o ambicióznej energetickej politike na roky 2012 – 2020, v rámci
ktorej plánovala podporiť budovanie ďalších veterných turbín. A
napokon, obec Ringkøbing-Skjern uskutočnila rozsiahle investície do zariadení
na prepravu veterných vrtúľ spoločnosti Vestas. Očakávalo sa, že
v tejto obci sa bude vyrábať nová generácia veterných vrtúľ
spoločnosti Vestas.
Identifikácia prepúšťajúcich
podnikov a pracovníkov, ktorým je pomoc určená
10.         Žiadosť sa vzťahuje
na 720 prepustených pracovníkov skupiny podnikov Vestas Group, pričom
pomoc je určená všetkým z nich.
11.         Rozdelenie pracovníkov, ktorým
je určená pomoc:
 Kategória || Počet || Podiel v percentách
 Muži || 452 || 62,78
 Ženy || 268 || 37,22
 Občania EÚ || 717 || 99,58
 Občania nečlenských krajín EÚ || 3 || 0,42
 Vo veku od 15 do 24 rokov || 3 || 0,42
 Vo veku od 25 do 54 rokov || 630 || 87,50
 Vo veku od 55 do 64 rokov || 81 || 11,25
 Vo veku nad 64 rokov || 6 || 0,83
12.         Rozdelenie podľa
profesijných kategórií:
 Kategória || Počet || Podiel v percentách
 Riaditelia, výkonný riaditeľ, vedúci oddelení výroby a prevádzky || 45 || 6,25
 Inžinieri vrátane vedúcich projektov, vedúci oddelení || 155 || 21,53
 Technici v technických odboroch || 223 || 30,97
 Administratívni pracovníci || 50 || 6,94
 Pracovníci v oblasti služieb || 67 || 9,31
 Pracovníci v kovovýrobe, strojárenstve a príbuzných odboroch || 2 || 0,28
 Operátori strojov a montéri || 144 || 20,00
 Pomocní pracovníci vo výrobe || 34 || 4,72
13.         Dánsko v súlade s článkom
7 nariadenia (ES) č. 1927/2006 potvrdilo, že bola uplatnená politika
rovnosti mužov a žien a nediskriminácie a že bude aj naďalej
uplatňovaná počas rôznych stupňov poskytovania pomoci z EGF a
najmä v rámci prístupu k nemu.
Opis príslušného územia a jeho
orgánov a zainteresovaných strán
14.         Prepúšťanie sa týka
piatich obcí ležiacich v susediacich regiónoch Midtjylland (Randers,
Favrskov, Aarhus a Ringkøbing-Skjern) a Syddanmark (Varde). Niekoľko
pracovníkov bolo prepustených aj v regióne Sjælland a regióne hlavného mesta
Kodane. Spoločnou črtou všetkých zasiahnutých obcí je rýchly nárast
nezamestnanosti (predovšetkým dlhodobej) a prudký pokles voľných
pracovných miest (najmä v oblasti priemyslu a výroby).
15.         Obec Ringkøbing-Skjern
investovala do infraštruktúry pre spoločnosť Vestas a odvetvie
veternej energetiky značné prostriedky. Ďalšími významnými odvetviami
z hľadiska zamestnanosti sú odvetvie cestovného ruchu,
poľnohospodárstva, stavebníctva a verejnej služby.
16.         Hlavnou zainteresovanou
stranou je obec Ringkøbing-Skjern. Jej úlohou je podporovať nezamestnaných
pri hľadaní nového zamestnania, ako aj zabezpečovať
činnosti zamerané na zvyšovanie kvalifikácie pracovníkov, posilnenie ich
schopnosti hľadať si zamestnanie a poskytovať pomoc pri
stanovovaní cieľov. Ďalšími zainteresovanými stranami sú: obce Varde,
Favrskov, mestá Randers, Aarhus, Roskilde a Kodaň; odborové organizácie,
fondy poistenia v nezamestnanosti (A-kasser), zástupcovia zamestnávateľov,
regióny Midtjylland, Syddanmark, Sealand, región hlavného mesta; regionálne
rady pre zamestnanosť; ministerstvo práce, ministerstvo pre podnikanie
a rast; miestne podniky.
Očakávané účinky
prepúšťania na miestnu, regionálnu alebo celoštátnu zamestnanosť
17.         Po rozsiahlom kolektívnom
prepúšťaní v rokoch 2009/2010, ktoré zasiahlo približne 800
zamestnancov spoločnosti Vestas v obci Ringkøbing-Skjern
a okolitých obciach, predstavuje nová vlna prepúšťania pre zasiahnuté
obce veľkú výzvu. Tento raz boli prepustení najmä vysoko vzdelaní
zamestnanci. Iba v obci Varde bol prepustený väčší počet
kvalifikovaných a čiastočne kvalifikovaných pracovníkov, pretože
prevádzka príslušného závodu bude v auguste 2012 úplne ukončená.
Prepúšťanie bude mať z miestneho hľadiska významný vplyv,
najmä vzhľadom na skutočnosť, že skupina podnikov Vestas Group
prepustí spolu 1 300 zamestnancov (mnohí pracovníci pracovali na základe
dočasných zmlúv, ktoré neboli, resp. nebudú, predĺžené).
18.         Pritiahnutie takého
inovatívneho podniku ako spoločnosť Vestas, ktorá poskytovala
množstvo vysokokvalifikovaných a vysokokvalitných pracovných miest
v priemyselnom sektore, bolo pre dotknuté obce veľkým úspechom.
Strata týchto pracovných miest spôsobila danému regiónu ťažkosti. Všetky
dotknuté obce uviedli, že pre novú cieľovú skupinu neexistujú žiadne
vhodné voľné pracovné miesta, v dôsledku čoho sa vysokokvalifikovaní
prepustení pracovníci budú musieť presťahovať za prácou,
a preto bude ešte ťažšie pritiahnuť nové podniky.
19.         K prepúšťaniu došlo
v čase prudkého nárastu nezamestnanosti. Vo februári 2012 bolo
v regióne Midtjylland nezamestnaných 36 426 osôb
a v regióne Syddanmark 40 004 osôb (v porovnaní s 28 402,
resp. 29 751 osobami v auguste 2011).
Koordinovaný balík personalizovaných
služieb, ktoré sa majú financovať, a rozdelenie odhadovaných nákladov
vrátane jeho komplementárnosti s činnosťami financovanými zo
štrukturálnych fondov
20.         Dánsko navrhuje na podporu
prepustených pracovníkov balík opatrení, ktoré sú v súlade so stratégiou
Európa 2020 na podporu inteligentného, udržateľného a inkluzívneho
rastu. V rámci balíka sa bude ponúkať individualizovaná, cielená, flexibilná
a inovatívna pomoc s cieľom pripraviť prepustených pracovníkov na
nové pracovné miesta v oblastiach budúceho rastu.
21.         Mentorstvo
a koučovanie. Predpokladá sa, že v priebehu projektu toto
opatrenie využijú všetci pracovníci, ktorým je pomoc určená. Cieľom
opatrenia je pomôcť pracovníkom stanoviť ich potreby, riadiť
vlastné vzdelávanie a zvoliť si ten správny balík zameraný na zvyšovanie
kvalifikácie, aby čo najviac využili svoj potenciál a rozvíjali svoje
osobné, sociálne a profesionálne zručnosti. Celkovým cieľom je
preveriť a zmapovať spôsobilosti účastníkov, poskytovať
individuálne poradenstvo, udržiavať motiváciu v priebehu celého projektu
prostredníctvom neustáleho koučovania, vytvoriť a stanoviť
najlepšie postupy a komunikovať s poskytovateľmi odbornej prípravy a
podnikmi. Opatrenie sa začne podrobným informačným stretnutím, po
ktorom budú nasledovať individuálne poradenské stretnutia, počas
ktorých sa preveria a zmapujú spôsobilosti účastníkov. Tento proces bude
neustále monitorovaný prostredníctvom dotazníkov a rozhovorov, aby bolo
možné posúdiť jeho vplyv. Služby sa budú poskytovať v spolupráci so
vzdelávacím centrom UddannelesesCenter v obci Ringkøbing-Skjern, tímom
riadiacim projekt a zástupcami úradov práce v zainteresovaných obciach.
Individualizované balíky cielených školení. Tieto balíky budú k dispozícii všetkým pracovníkom v cieľovej
skupine. Vzhľadom na to, že niektorí z prepustených pracovníkov si po
procese koučovania pravdepodobne nájdu nové zamestnanie, sa však odhaduje,
že na tomto opatrení sa zúčastní okolo 600 pracovníkov. Balíky školení
navrhnuté projektovým tímom v spolupráci s prepustenými pracovníkmi,
ktoré budú poskytovať vzdelávacie inštitúcie v celom Dánsku,
zahŕňajú:
- kurzy
medzikultúrnych spôsobilostí (jednodňové workshopy s cieľom
dosiahnuť, aby si účastníci uvedomili, že v globalizovanom
prostredí je potrebné nadobudnúť medzikultúrne zručnosti);
- jazykové kurzy
(vrátane podnikateľských zručností v angličtine, jazyku
rokovaní, diskusií a prezentácií; odbornej terminológie; možnosti vytvárať
balíky jazykových školení prispôsobené konkrétnym potrebám);
- podnikateľská
príprava (úvodný podnikateľský workshop s cieľom motivovať
účastníkov k samostatnej zárobkovej činnosti alebo založeniu
vlastného podniku; účastníci sa naučia, ako vypracovať
podnikateľský plán a dostanú informácie o právnych
a daňových otázkach vrátane DPH, predaji a marketingu,
elektronickom obchode);
- štandardné kurzy
a programy odbornej prípravy (všetci účastníci budú mať
možnosť zapísať sa na kurzy a programy odbornej prípravy podľa
vlastného výberu).
Granty na podnikanie
až do výšky 25 000 EUR na začínajúci podnik sa poskytnú po dôkladnom
preverení 25 osobám, ktoré sa zúčastnia na kurzoch podnikania
a vypracujú solídny podnikateľský plán. Podnikateľské plány sa
budú posudzovať na základe kritérií tvorivosti, inovácie
a udržateľnosti. Všetci príjemcovia sa budú musieť pravidelne
zúčastňovať na monitorovacích stretnutiach a na záver
projektu financovaného z EGF budú musieť vypracovať správu
o stave. Pokrok začínajúcich podnikov sa bude podrobne
monitorovať.
Pomoc pri získavaní
iného zamestnania (outplacement) sa bude ponúkať
v posledných šiestich mesiacoch projektu tým, ktorí si ešte nenašli nové
zamestnanie (približne 70 osôb). Keďže pôjde o ľudí, ktorí sú
najviac znevýhodnení z dôvodu svojho veku, porúch učenia sa, pohlavia,
nemožnosti cestovať za prácou, úrady práce a spolupracujúci partneri
im ponúknu stáže vo vybraných podnikoch, ktoré by im po skončení stáže
mohli ponúknuť zamestnanie. Ľuďom, ktorí budú umiestnení
v takýchto podnikoch, sa bude poskytovať intenzívne mentorovanie
a poradenstvo.
Príspevky na živobytie / študentské granty sa budú poskytovať všetkým prepusteným pracovníkom, pričom
budú prísne viazané na účasť pracovníka na aktívnych opatreniach trhu
práce. V priemere sa odhaduje suma 10 400 EUR na osobu.
22.         Výdavky na poskytovanie pomoci
z EGF, ktoré sú uvedené v žiadosti podľa článku 3 nariadenia (ES)
č. 1927/2006, pokrývajú prípravné, riadiace, informačné,
propagačné, ako aj kontrolné činnosti. Obec Ringkøbing-Skjern a
administratívny projektový tím zahŕňajúci všetky dotknuté obce
použijú na propagáciu a komunikáciu príspevku z EGF viacero nástrojov. Na
portáloch jednotlivých obcí budú zriadené webové stránky. Budú sa vydávať
pravidelné tlačové správy a bulletiny a konať tlačové
konferencie. Uskutoční sa záverečný hodnotiaci workshop, na ktorom sa
zúčastnia všetci účastníci projektu a zainteresované strany.
K dispozícii budú propagačné materiály.
23.         Personalizované služby
predstavené dánskymi orgánmi sú aktívnymi opatreniami trhu práce v rámci
oprávnených činností vymedzených v článku 3 nariadenia (ES)
č. 1927/2006. Dánske orgány odhadujú celkové náklady na
14 976 000 EUR, pričom výdavky na personalizované služby
predstavujú 14 398 000 EUR a výdavky na poskytovanie podpory
z EGF 578 000 EUR (3,9 % z celkovej sumy). Celkový príspevok
požadovaný z EGF je 7 488 800 EUR (50 % celkových nákladov).
 Opatrenia || Odhadovaný počet pracovníkov, ktorým je pomoc určená || Odhadované náklady na príslušného pracovníka (v EUR) || Celkové náklady (EGF a vnútroštátne spolufinancovanie) (v EUR)
 Personalizované služby (prvý odsek článku 3 nariadenia (ES) č. 1927/2006)
 Mentorstvo a koučovanie || 720 || 1 500 || 1 080 000
 Individualizované balíky cielených školení || 600 || 8 500 || 5 100 000
 Príspevky na podnikanie || 25 || 25 000 || 625 000
 Pomoc pri získavaní iného zamestnania (outplacement) || 70 || 1 500 || 105 000
 Príspevky na živobytie/študentské granty || 720 || 10 400 || 7 488 000
 Medzisúčet – personalizované služby ||   || 14 398 000
 Výdavky na poskytovanie pomoci z EGF (článok 3 tretí odsek nariadenia (ES) č. 1927/2006)
 Prípravné činnosti ||   || 28 000
 Riadenie ||   || 220 000
 Informácie a propagácia ||   || 80 000
 Kontrolné činnosti ||   || 250 000
 Medzisúčet – výdavky na poskytovanie podpory z EGF ||   || 578 000
 Odhadované náklady spolu ||   || 14 976 000
 Príspevok z EGF (50 % celkových nákladov) ||   || 7 488 000
24.         Dánsko potvrdzuje, že opísané
opatrenia dopĺňajú činnosti financované zo štrukturálnych fondov
a že bude predchádzať akémukoľvek dvojitému financovaniu.
Dátum (dátumy), od ktorého (ktorých) sa
začali alebo sa plánujú začať personalizované služby pre
príslušných pracovníkov
25.         Dánsko začne dotknutým
pracovníkom poskytovať personalizované služby zahrnuté do koordinovaného
balíka navrhnutého na spolufinancovanie z fondu EGF
13. augusta 2012. Tento dátum preto predstavuje začiatok obdobia
oprávnenosti na akúkoľvek pomoc, ktorú možno poskytnúť
z EGF.
Postupy konzultácií so sociálnymi
partnermi
26.         Na príprave opatrení sa
podieľali všetky obce zasiahnuté prepúšťaním. Počas stretnutia s
výborom pre zamestnanosť, ktoré sa v obci konalo v januári 2012, prebehli
konzultácie s viacerými organizáciami sociálnych partnerov (odborové
organizácie, zástupcovia spoločnosti Vestas, organizácie
zamestnávateľov). Okrem toho sa vo februári a marci 2012 v obci Skjern
konali dva workshopy so všetkými zasiahnutými obcami, na ktorých boli zastúpení
sociálni partneri. Sociálni partneri sú počas mesačných zasadnutí
výboru pravidelne informovaní o stave projektu.
27.         Dánske orgány potvrdili, že
požiadavky stanovené vo vnútroštátnych právnych predpisoch a v právnych
predpisoch EÚ, ktoré sa týkajú sa hromadného prepúšťania, boli splnené.
Informácie o opatreniach, ktoré sú
povinné podľa vnútroštátnych právnych predpisov alebo kolektívnych
dohôd
28.         Pokiaľ ide o kritériá
uvedené v článku 6 nariadenia (ES) č. 1927/2006, dánske orgány vo
svojej žiadosti:
·      potvrdili, že finančný príspevok z EGF nenahrádza opatrenia, za
ktoré sú na základe vnútroštátnych právnych predpisov alebo kolektívnych
zmlúv zodpovedné spoločnosti,
·      potvrdili, že činnosti poskytujú podporu jednotlivým pracovníkom a
nemajú sa použiť na reštrukturalizáciu spoločností alebo odvetví,
·      potvrdili, že na uvedené oprávnené činnosti sa neprijíma pomoc
z iných finančných nástrojov EÚ.
Systémy riadenia a kontroly
29.         Dánsko oznámilo Komisii, že
finančný príspevok budú spravovať a kontrolovať rovnaké orgány
ako Európsky sociálny fond, ktorého riadiacim orgánom je tiež dánsky úrad pre
podnikanie. Certifikačným orgánom bude iné oddelenie rovnakého úradu.
Orgánom pre audit bude „EU Controllerfunction“ v rámci dánskeho úradu pre
podnikanie.
Financovanie
30.         Na základe žiadosti Dánska
predstavuje navrhovaný príspevok z fondu EGF na koordinovaný balík
personalizovaných služieb (vrátane výdavkov na poskytnutie podpory z EGF)
7 488 000 EUR, čo tvorí 50 % celkových nákladov. Výška
prostriedkov, ktoré Komisia navrhuje vyčleniť v rámci fondu, je
založená na informáciách poskytnutých Dánskom.
31.         Vzhľadom na maximálnu
možnú sumu finančného príspevku z fondu EGF podľa článku 10
ods. 1 nariadenia (ES) č. 1927/2006, ako aj vzhľadom na možnosti
prerozdelenia rozpočtových prostriedkov, Komisia navrhuje
uvoľniť z fondu EGF uvedenú celkovú sumu, ktorá sa pridelí
v rámci okruhu 1a finančného rámca.
32.         Pri tejto navrhnutej výške
finančného príspevku zostane viac ako 25 % maximálnej ročnej
sumy vyčlenenej pre EGF k dispozícii na pridelenie počas posledných
štyroch mesiacov roka v súlade s článkom 12 ods. 6 nariadenia
(ES) č. 1927/2006.
33.         Komisia predložením tohto
návrhu na uvoľnenie prostriedkov z fondu EGF začína zjednodušený
postup trialógu v súlade s bodom 28 medziinštitucionálnej dohody zo 17.
mája 2006, aby sa v rámci obidvoch zložiek rozpočtového orgánu dosiahla
dohoda o potrebe použiť fond EGF a o požadovanej sume. Komisia vyzýva
tú z dvoch zložiek rozpočtového orgánu, ktorá na príslušnej
politickej úrovni dosiahne dohodu o návrhu na uvoľnenie prostriedkov
ako prvá, aby o svojich zámeroch informovala druhú zložku
rozpočtového orgánu a Komisiu. V prípade nesúhlasu jednej
z dvoch zložiek rozpočtového orgánu sa zvolá oficiálne zasadnutie
trialógu.
34.         Komisia v súlade
s bodom 28 medziinštitucionálnej dohody zo 17. mája 2006 samostatne
predkladá žiadosť o prevod s cieľom zahrnúť do
rozpočtu na rok 2012 osobitné viazané rozpočtové prostriedky.
Zdroj platobných rozpočtových
prostriedkov
35.         Na úhradu sumy
7 488 000 EUR potrebnej v súvislosti s touto žiadosťou sa
použijú prostriedky z rozpočtového riadku EGF.
Návrh
ROZHODNUTIE EURÓPSKEHO PARLAMENTU A RADY
o mobilizácii Európskeho fondu na
prispôsobenie sa globalizácii podľa bodu 28 Medziinštitucionálnej dohody
zo 17. mája 2006 medzi Európskym parlamentom, Radou a Komisiou o rozpočtovej
disciplíne a riadnom finančnom hospodárení (žiadosť EGF/2012/003
DK/Vestas, Dánsko)
EURÓPSKY PARLAMENT A RADA EURÓPSKEJ
ÚNIE,
so zreteľom na Zmluvu o fungovaní
Európskej únie,
so zreteľom na Medziinštitucionálnu
dohodu zo 17. mája 2006 medzi Európskym parlamentom, Radou a Komisiou o
rozpočtovej disciplíne a riadnom finančnom hospodárení[9],
a najmä na jej bod 28,
so zreteľom na nariadenie Európskeho
parlamentu a Rady (ES) č. 1927/2006 z 20. decembra 2006,
ktorým sa zriaďuje Európsky fond na prispôsobenie sa globalizácii[10],
a najmä na jeho článok 12 ods. 3,
so zreteľom na návrh Európskej komisie[11],
keďže:
(1)       Európsky fond na
prispôsobenie sa globalizácii (ďalej len „EGF“) bol zriadený
s cieľom poskytovať dodatočnú podporu pracovníkom
prepusteným v dôsledku významných zmien v štruktúre svetového obchodu
spôsobených globalizáciou a pomôcť im pri opätovnom
začleňovaní sa na trhu práce.
(2)       Medziinštitucionálna dohoda
zo 17. mája 2006 umožňuje uvoľnenie prostriedkov z fondu EGF s
ročným stropom vo výške 500 miliónov EUR.
(3)       Dánsko podalo 14. mája 2012
žiadosť o uvoľnenie prostriedkov z EGF v súvislosti
s prepúšťaním v spoločnosti Vestas Group a do 10. júla
2012 ju dopĺňalo o dodatočné informácie. Táto žiadosť
spĺňa požiadavky na stanovenie finančných príspevkov podľa
článku 10 nariadenia (ES) č. 1927/2006. Komisia preto navrhuje
uvoľniť prostriedky vo výške 7 488 000 EUR.
(4)       V záujme poskytnutia
finančného príspevku v súvislosti so žiadosťou Dánska by sa
preto mali uvoľniť finančné prostriedky z EGF,
PRIJALI TOTO ROZHODNUTIE:
Článok 1
V rámci všeobecného rozpočtu Európskej
únie na rozpočtový rok 2012 sa mobilizuje Európsky fond na prispôsobenie
sa globalizácii (EGF) s cieľom poskytnúť sumu vo výške 7 488 000 EUR
vo forme viazaných a platobných rozpočtových prostriedkov.
Článok 2
Toto rozhodnutie sa uverejní v Úradnom
vestníku Európskej únie.
V Bruseli
Za Európsky parlament                                 Za
Radu
predseda                                                        predseda
[1]               Ú. v. EÚ C 139, 14.6.2006, s. 1.
[2]               Ú. v. EÚ
L 406, 30.12.2006, s. 1.
[3]               V súlade
s článkom 3 tretím odsekom nariadenia (ES) č. 1927/2006.
[4]               „Global
Wind Energy Council“ (Svetová rada pre veternú energiu), Global wind report,
Annual market update 2010 (Svetová správa o veternej energii, ročné
aktualizované informácie o trhu), Brusel, apríl 2011.
[5]               World
Wind Energy Report 2010 (Svetová správa o veternej energii 2010), WWEA World
Wind Energy Association (Svetové združenie pre veternú energiu).
[6]               Výročná
správa spoločnosti Vestas za rok 2011.
[7]               KOM(2011)
421 v konečnom znení
[8]               KOM(2011)
258 v konečnom znení.
[9]               Ú. v. EÚ
C 139, 14.6.2006, s. 1.
[10]             Ú. v. EÚ L 406, 30.12.2006, s. 1.
[11]             Ú. v. EÚ C [...], [...], s. [...].


               EURÓPSKA KOMISIA
            V Bruseli13. 7. 2015
            COM(2015) 333 final
            2015/0145(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v rámci asociačného výboru EÚ – Čile v súvislosti s článkom 12 prílohy III k dohode o pridružení medzi Európskym spoločenstvom a jeho členskými štátmi na strane jednej a Čilskou republikou na strane druhej týkajúcim sa priamej dopravy

               DÔVODOVÁ SPRÁVA

               1.KONTEXT NÁVRHU

               Dohoda medzi Európskym spoločenstvom a jeho členskými štátmi na strane jednej a Čilskou republikou na strane druhej bola podpísaná v Bruseli 18. novembra 2002 a nadobudla platnosť 1. februára 2003.

               V prílohe III k dohode o pridružení sa stanovujú pravidlá pre pôvodné výrobky a v článku 12 prílohy III pravidlá priamej dopravy týchto výrobkov medzi stranami dohody. Hoci pri preferenčnom zaobchádzaní by sa výrobky mali medzi stranami prepravovať priamo, za určitých okolností môžu prechádzať treťou krajinou.

               Čile a Európska únia sa dohodli na určitých zmenách pravidiel priamej dopravy podľa článku 12 prílohy III k uvedenej dohode. Cieľom je objasniť, že ak zásielka prechádza treťou krajinou a sú splnené podmienky článku 12, možno ju rozdeliť na ďalšiu prepravu do krajiny, ktorá je stranou dohody, pričom to nemá vplyv na preferenčné zaobchádzanie s danými výrobkami. Rozdeľovanie zásielok samo osebe by navyše nemalo vzbudzovať pochybnosť o pôvode výrobkov, pokiaľ neexistujú dôkazy o opaku.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Článok 207 ods. 4 prvý pododsek v spojení s článkom 218 ods. 9 Zmluvy o fungovaní Európskej únie.

               •Subsidiarita (v prípade iných ako výlučných právomocí)

               Návrh patrí do výlučnej právomoci Európskej únie. Zásada subsidiarity sa preto neuplatňuje.

               •Proporcionalita

               Návrh neprekračuje rámec toho, čo je nevyhnutné alebo vhodné na dosiahnutie očakávaných cieľov.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Konzultácie so zainteresovanými stranami

               Neuplatňuje sa. Návrhom sa mení predchádzajúci text.

               •Získavanie a využívanie expertízy

               Externá expertíza nebola potrebná.

               •Posúdenie vplyvu

               Neuplatňuje sa. Návrhom sa mení existujúca bilaterálna dohoda o obchode. Neexistujú iné alternatívy na zváženie.

               4.VPLYV NA ROZPOČET

               Návrh nemá žiadny vplyv na rozpočet EÚ.

               5.OSTATNÉ PRVKY

               Žiadne

               2015/0145 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v rámci asociačného výboru EÚ – Čile v súvislosti s článkom 12 prílohy III k dohode o pridružení medzi Európskym spoločenstvom a jeho členskými štátmi na strane jednej a Čilskou republikou na strane druhej týkajúcim sa priamej dopravy

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Asociačná rada zriadená článkom 3 dohody o pridružení medzi Európskym spoločenstvom a jeho členskými štátmi na strane jednej a Čilskou republikou na strane druhej (ďalej len „dohoda o pridružení medzi EÚ a Čile“) má skúmať a prijímať návrhy strán na zdokonalenie dohody o pridružení medzi EÚ a Čile. Pri výkone povinností asociačnej rade pomáha asociačný výbor, ktorý má právomoc prijímať rozhodnutia.

               (2)Asociačná rada zriadila osobitný výbor pre colnú spoluprácu a pravidlá pôvodu, ktorý jej má pomáhať pri výkone povinností. Ten sa na zasadnutí v čilskom Santiagu 4. novembra 2014 dohodol na odporúčaní zmeny článku 12 prílohy III k dohode o pridružení medzi EÚ a Čile týkajúceho sa priamej dopravy.

               (3)Zásielky každej zo strán dohody o pridružení medzi EÚ a Čile by mali smerovať priamo na územie druhej strany; pri určitých obmedzeniach však môžu prechádzať aj treťou krajinou. Podmienky prepravy cez tretiu krajinu sa ujasnili tak, aby výslovne umožňovali rozdeľovanie zásielok, pričom sa však nepoľavuje z existujúcich obmedzení.

               (4)Zmena článku 12 prílohy III k dohode o pridružení medzi EÚ a Čile posilní právnu istotu dovozcov a vývozcov, ako aj jednotnosť výkladu stranami.

               (5)Pozícia Únie v asociačnom výbore EÚ – Čile by sa mala zakladať na pripojenom návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v rámci asociačného výboru EÚ – Čile v súvislosti s článkom 12 prílohy III k dohode o pridružení medzi Európskym spoločenstvom a jeho členskými štátmi na strane jednej a Čilskou republikou na strane druhej, vychádza z pripojeného návrhu rozhodnutia asociačného výboru.

               Menšie zmeny v návrhu rozhodnutia asociačného výboru môžu zástupcovia Únie v rámci asociačného výboru schváliť bez ďalšieho rozhodnutia Rady.

               Článok 2

               Toto rozhodnutie asociačného výboru sa uverejní v Úradnom vestníku Európskej únie.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

    ---documentbreak---

               EURÓPSKA KOMISIA
            V Bruseli13. 7. 2015
            COM(2015) 333 final
            PRÍLOHA
            Dokument pripojený
            k
            návrhu rozhodnutia Rady
            o pozícii, ktorá sa má prijať v mene Európskej únie v rámci asociačného výboru EÚ – Čile v súvislosti s článkom 12 prílohy III k dohode o pridružení medzi Európskym spoločenstvom a jeho členskými štátmi na strane jednej a Čilskou republikou na strane druhej týkajúcim sa priamej dopravy

               Návrh

               ROZHODNUTIE ASOCIAČNÉHO VÝBORU EÚ – ČILE č. …

               z

               ktorým sa mení článok 12 hlavy III prílohy III k dohode o pridružení medzi Európskou úniou a Čilskou republikou týkajúci sa priamej dopravy

               ASOCIAČNÝ VÝBOR,

               so zreteľom na dohodu o pridružení medzi Európskou úniou a Čilskou republikou, a najmä na článok 38 jej prílohy III,

               keďže:

               1.
                     Podľa článku 12 hlavy III prílohy III sa preferenčné zaobchádzanie uplatňuje len na tovar spĺňajúci požiadavky prílohy III, ktorý sa prepravuje priamo medzi Čile a Európskou úniou.

               2.
                     Čile a Európska únia uzavreli od nadobudnutia platnosti dohody o pridružení medzi Európskou úniou a Čilskou republikou viacero obchodných dohôd, ktoré hospodárskym subjektom umožnili prispôsobiť vývoznú stratégiu v záujme šetrenia nákladov a lepšej reakcie na trhový dopyt.

               3.
                     Čile a Európska únia sa dohodli na zmene ustanovení článku 12 hlavy III prílohy III s cieľom zvýšiť flexibilitu pre hospodárske subjekty,

               ROZHODOL TAKTO:

               Článok 1

               Článok 12 hlavy III prílohy III o priamej doprave sa nahrádza textom uvedeným v prílohe k tomuto rozhodnutiu.

               Článok 2

               Toto rozhodnutie nadobúda účinnosť deväťdesiat (90) dní po dni posledného oznámenia strán o dokončení potrebných vnútorných právnych postupov.

               V ...

               Za asociačný výbor

               predseda

               Príloha

               Článok 12

               Priama doprava

               1. Preferenčné zaobchádzanie podľa tejto dohody sa uplatňuje len na výrobky spĺňajúce požiadavky stanovené touto prílohou, ktoré sa prepravujú priamo medzi Európskou úniou a Čile. Výrobky však možno prepravovať cez iné územia s prekládkou či dočasným uskladnením na týchto územiach, ak zostanú pod dohľadom colných orgánov v krajine tranzitu alebo uskladnenia a ak sa s nimi neuskutočňujú iné operácie, než je pridávanie alebo upevňovanie značiek, štítkov, pečatí, vyloženie, opätovné naloženie, rozdeľovanie zásielok alebo akákoľvek operácia určená na ich uchovanie v dobrom stave.

               2. Požiadavka v odseku 1 sa považuje za splnenú, ak colné orgány nemajú dôvod o tom pochybovať – v opačnom prípade môžu colné orgány žiadať, aby dovozca dokázal splnenie podmienok akýmkoľvek primeraným spôsobom vrátane zmluvných prepravných dokladov, ako sú nákladné listy, alebo v podobe faktických či konkrétnych dôkazov založených na označení alebo číslovaní balení alebo akýchkoľvek dôkazov týkajúcich sa samotného tovaru.


				|

		52014PC0528

			Návrh ROZHODNUTIE RADY, ktorým sa určuje pozícia, ktorú má Európska únia zaujať, pokiaľ ide o určité rezolúcie, o ktorých sa má hlasovať v rámci Medzinárodnej organizácie pre vinič a víno (OIV) /* COM/2014/0528 final - 2014/0245 (NLE) */

			   	DÔVODOVÁ SPRÁVA
KONTEXT NÁVRHU
Medzinárodná organizácia pre vinič
a víno (OIV) je medzivládna vedecko-technická organizácia činná
v sektore viniča, vína, vínnych nápojov, stolového hrozna, hrozienok
a iných vinohradníckych produktov. Cieľom OIV je i) poskytovať
prostredníctvom publikácií a organizovania podujatí a sympózií
informácie, ii) pomáhať iným medzinárodným organizáciám zapojeným do
normalizačných činností a iii) prispievať k medzinárodnej
harmonizácii existujúcich postupov a noriem. V súčasnosti je
členom OIV 45 štátov, z toho 21 členských štátov Únie. EÚ
v súčasnosti nie je členom OIV.
Podľa nariadenia Európskeho parlamentu a
Rady (EÚ) č. 1308/2013 zo 17. decembra 2013, ktorým sa vytvára
spoločná organizácia trhov s poľnohospodárskymi výrobkami (nariadenie
o SOT, Ú. v. EÚ L 347, s. 671), určité rezolúcie, ktoré OIV prijala
a uverejnila, ovplyvňujú na úrovni EÚ právo EÚ. V nariadení o SOT sa
stanovujú odkazy na rezolúcie OIV, a to v týchto ustanoveniach:
–            určité
analytické metódy stanovovania zloženia produktov sektora vinohradníctva a
vinárstva, ktoré OIV prijala a uverejnila a z ktorých musí Komisia
vychádzať, pokiaľ nie sú neúčinné alebo nevhodné z hľadiska
cieľa, ktorý Únia sleduje (článok 80 ods. 5 nariadenia o
SOT),
–            určité
špecifikácie čistoty a identifikácie látok používaných pri enologických
postupoch, a to spôsobom, podľa ktorého sa pravidlá prijaté a
uverejnené OIV v tejto oblasti stávajú ipso facto záväznými
v rámci EÚ [článok 9 nariadenia Komisie (ES) č. 606/2009 z 10.
júla 2009, ktorým sa ustanovujú určité podrobné pravidlá uplatňovania
nariadenia Rady (ES) č. 479/2008, pokiaľ ide o kategórie vinárskych
výrobkov, enologické postupy a uplatniteľné obmedzenia, Ú. v. EÚ L 193, s.
1],
–            enologické
postupy, ktoré OIV prijala a uverejnila a ktoré musí Komisia
zohľadňovať pri povoľovaní takýchto postupov [článok
80 ods. 3 písm. a) nariadenia o SOT], a
–            rovnaké
enologické postupy, ak sa používajú pred ich povolením podľa
článku 80 ods. 3 nariadenia o SOT, na výrobu vína v tretích
krajinách (článok 90 ods. 2 nariadenia o SOT).
Podobne podľa nariadenia Komisie (ES)
č. 2870/2000 z 19. decembra 2000, ktorým sa stanovujú referenčné
metódy analýzy liehovín v Spoločenstve (Ú. v. ES L 333, s. 20),
určité rezolúcie, ktoré OIV prijala a uverejnila, ovplyvňujú
právo EÚ. V článku 3 nariadenia (ES) č. 2870/2000 sa
stanovuje odkaz na rezolúcie OIV pre prípady, keď nie sú stanovené
referenčné analytické metódy Spoločenstva na zisťovanie
a kvantifikáciu látok obsiahnutých v konkrétnej liehovine.
Na základe rozhovorov medzi skupinami expertov
počas príprav valného zhromaždenia OIV možno očakávať, že na
programe valného zhromaždenia budú na prijatie predložené tieto rezolúcie s
právnym účinkom v rámci acquis EÚ:
–            Návrhom
rezolúcie OENO-TECHNO 12-504 sa zavádza nový enologický postup. Podľa
článku 80 ods. 3 písm. a) a článku 90 ods. 2 nariadenia (EÚ)
č. 1308/2013 táto rezolúcia ovplyvní acquis.
–            Návrhom
rezolúcie OENO-SCMA 03-262 sa zavádzajú špecifikácie čistoty a
identifikácie látok používaných pri enologických postupoch. Uvedený enologický
postup uverejnila a odporučila OIV pod podmienkou, že sa prijmú
špecifikácie použitej látky (Medzinárodný kódex enologických postupov OIV, §
2.1.20 a § 3.4.14). Podľa článku 80 ods. 3 písm. a) a článku
90 ods. 2 nariadenia (EÚ) č. 1308/2013 a článku 9 nariadenia Komisie
(ES) č. 606/2009 táto rezolúcia ovplyvní acquis.
–            Návrhmi
rezolúcií OENO-SCMA 10-457, 10-458, 11-480 a 12-512 sa zavádzajú analytické
metódy. Podľa článku 80 ods. 3 písm. a) a článku 80 ods. 5
nariadenia (EÚ) č. 1308/2013 tieto rezolúcie ovplyvnia acquis.
Uvedené rezolúcie dopodrobna prediskutovali
vedeckí a technickí experti sektora vinohradníctva a vinárstva.
Prispieva sa nimi k medzinárodnej harmonizácii vinohradníckych
a vinárskych noriem a zriaďuje sa rámec zabezpečujúci
spravodlivú súťaž v obchode s produktmi vinohradníctva a vinárstva. Mali
by sa preto podporiť.
Na základe minulých skúseností možno
očakávať, že program valného zhromaždenia OIV sa ešte bude
vyvíjať a doplnia sa doňho ďalšie rezolúcie ovplyvňujúce
acquis. S cieľom zabezpečiť účinnosť práce
valného zhromaždenia a súčasne dodržiavať pravidlá zmlúv Komisia
včas doplní a/alebo zmení tento návrh, aby Rade umožnila prijať
pozíciu, ktorá sa má zaujať aj v prípade týchto rezolúcií.
2014/0245 (NLE)
Návrh
ROZHODNUTIE RADY,
ktorým sa určuje pozícia, ktorú má
Európska únia zaujať, pokiaľ ide o určité rezolúcie,
o ktorých sa má hlasovať v rámci Medzinárodnej organizácie pre
vinič a víno (OIV)
RADA EURÓPSKEJ ÚNIE,
so zreteľom na Zmluvu o fungovaní Európskej
únie, a najmä na jej článok 43 v spojení s jej článkom 218 ods.
9,
so zreteľom na návrh Európskej komisie,
keďže:
(1)       Medzinárodná organizácia pre
vinič a víno (OIV) je medzivládna vedecko-technická organizácia
činná v sektore viniča, vína, vínnych nápojov, stolového hrozna,
hrozienok a iných vinohradníckych produktov. Cieľom OIV je i)
poskytovať prostredníctvom publikácií a organizovania podujatí
a sympózií informácie, ii) pomáhať iným medzinárodným organizáciám
zapojeným do normalizačných činností a iii) prispievať k
medzinárodnej harmonizácii existujúcich postupov a noriem.
V súčasnosti je členom OIV 45 štátov, z toho 21
členských štátov Únie. EÚ v súčasnosti nie je členom OIV.
(2)       Podľa nariadenia
Európskeho parlamentu a Rady (EÚ) č. 1308/2013[1] určité rezolúcie,
ktoré OIV prijala a uverejnila, ovplyvňujú na úrovni EÚ právo EÚ. V
nariadení o SOT sa stanovujú odkazy na rezolúcie OIV, a to v týchto
ustanoveniach:
–       určité
analytické metódy stanovovania zloženia produktov sektora vinohradníctva a
vinárstva, ktoré OIV prijala a uverejnila a z ktorých musí Komisia
vychádzať, pokiaľ nie sú neúčinné alebo nevhodné z hľadiska
cieľa, ktorý Únia sleduje (článok 80 ods. 5 nariadenia o
SOT),
–       určité
špecifikácie čistoty a identifikácie látok používaných pri enologických
postupoch, a to spôsobom, podľa ktorého sa pravidlá prijaté a
uverejnené OIV v tejto oblasti stávajú ipso facto záväznými
v rámci EÚ [článok 9 nariadenia Komisie (ES) č. 606/2009[2]],
–       enologické
postupy prijaté a uverejnené OIV, ktoré musí Komisia zohľadňovať
pri povoľovaní takýchto postupov [článok 80 ods. 3 písm. a)
nariadenia o SOT], a
–       rovnaké
enologické postupy, ak sa používajú pred ich povolením podľa
článku 80 ods. 3 nariadenia o SOT, na výrobu vína v tretích
krajinách (článok 90 ods. 2 nariadenia o SOT).
(3)       Nasledujúce zasadnutie
valného zhromaždenia OIV sa uskutoční 14. novembra 2014. Pri tejto
príležitosti valné zhromaždenie preskúma a pravdepodobne prijme rezolúcie,
ktoré budú mať uvedený právny účinok.
(4)       Preto je nevyhnutné pred
uvedeným zasadnutím valného zhromaždenia OIV prijať pozíciu, ktorú majú
členské štáty (členovia OIV) konajúce spoločne v záujme EÚ
zaujať na zasadnutí valného zhromaždenia OIV, pokiaľ ide
o uvedené rezolúcie.
(5)       Návrhom rezolúcie OENO-TECHNO
12-504 sa zavádza nový enologický postup. Podľa článku 80 ods. 3
písm. a) a článku 90 ods. 2 nariadenia (EÚ) č. 1308/2013 táto
rezolúcia ovplyvní acquis.
(6)       Návrhom rezolúcie OENO-SCMA
03-262 sa zavádzajú špecifikácie čistoty a identifikácie látok používaných
pri enologických postupoch. Uvedený enologický postup uverejnila a
odporučila OIV pod podmienkou, že sa prijmú špecifikácie použitej látky
(Medzinárodný kódex enologických postupov OIV, § 2.1.20 a § 3.4.14). Podľa
článku 80 ods. 3 písm. a) a článku 90 ods. 2 nariadenia (EÚ)
č. 1308/2013 a článku 9 nariadenia Komisie (ES) č. 606/2009
táto rezolúcia ovplyvní acquis.
(7)       Návrhmi rezolúcií OENO-SCMA
10-457, 10-458, 11-480 a 12-512 sa zavádzajú analytické metódy. Podľa
článku 80 ods. 3 písm. a) a článku 80 ods. 5 nariadenia (EÚ)
č. 1308/2013 tieto rezolúcie ovplyvnia acquis.
(8)       Uvedené rezolúcie dopodrobna
prediskutovali vedeckí a technickí experti sektora vinohradníctva
a vinárstva. Prispieva sa nimi k medzinárodnej harmonizácii
vinohradníckych a vinárskych noriem a zriaďuje sa rámec
zabezpečujúci spravodlivú súťaž v obchode s produktmi vinohradníctva
a vinárstva. Mali by sa preto podporiť.
(9)       S cieľom
umožniť potrebnú flexibilitu počas rokovaní pred zasadnutím valného
zhromaždenia OIV by sa členské štáty, ktoré sú členmi OIV, mali
splnomocniť na vyjadrenie súhlasu so zmenami v uvedených rezolúciách za
predpokladu, že uvedené zmeny nemenia ich podstatu,
PRIJALA TOTO ROZHODNUTIE:
Článok 1
Pozícia Únie na zasadnutí valného zhromaždenia
OIV v roku 2014 je v súlade s prílohou k tomuto rozhodnutiu
a vyjadria ju členské štáty Únie, ktoré sú členmi OIV, konajúc
spoločne v záujme Únie.
Článok 2
1.           Ak je pravdepodobné, že
pozíciu uvedenú v článku 1 ovplyvnia nové vedecké alebo technické
informácie predložené pred zasadnutiami OIV alebo počas nich, členské
štáty Únie, ktoré sú členmi OIV, požiadajú o odloženie hlasovania na
zasadnutí valného zhromaždenia OIV dovtedy, kým sa na základe nových
skutočností neurčí pozícia Únie.
2.           Členské štáty Únie,
ktoré sú členmi OIV a konajú spoločne v záujme Únie, môžu po
vzájomnej dohode, najmä priamo na mieste, a bez ďalšieho rozhodnutia
Rady, ktorým sa určuje pozícia Únie, súhlasiť so zmenami
v návrhoch rezolúcií uvedených v prílohe k tomuto rozhodnutiu,
ktorými sa nemení podstata uvedených rezolúcií.
Článok 3
Toto
rozhodnutie je určené členským štátom.
V Bruseli
                                                                       Za
Radu
                                                                       predseda
[1]               Nariadenie Európskeho parlamentu a Rady (EÚ) č. 1308/2013
zo 17. decembra 2013, ktorým sa vytvára spoločná organizácia trhov s
poľnohospodárskymi výrobkami (nariadenie o SOT, Ú. v. EÚ L 347, s. 671).
[2]               Nariadenie Komisie (ES) č. 606/2009 z 10. júla 2009,
ktorým sa ustanovujú určité podrobné pravidlá uplatňovania nariadenia
Rady (ES) č. 479/2008, pokiaľ ide o kategórie vinárskych výrobkov,
enologické postupy a uplatniteľné obmedzenia (Ú. v. EÚ L 193, s. 1).
PRÍLOHA
S výhradou všetkých budúcich preskúmaní na
základe nového vývoja členské štáty konajúce spoločne v záujme
Únie podporia len tieto návrhy rezolúcií na úrovni 7 o analytických
metódach určovania zloženia produktov sektora vinohradníctva
a vinárstva, o špecifikáciách čistoty a identifikácie látok
používaných pri enologických postupoch a o enologických postupoch:
OENO-TECHNO 12-504, ošetrovanie vín pomocou
membránovej technológie s aktívnym uhlím s cieľom znížiť nadmerné
množstvo 4-etylfenolu a 4-etylguajakolu,
OENO-SCMA 03-262, adsorpčné kopolyméry
PVI/PVP – CODEX,
OENO-SCMA 10-457, metóda stanovovania
biogénneho amínu vo víne prostredníctvom vysokoúčinnej kvapalinovej
chromatografie s detektorom s fotodiódovým poľom,
OENO-SCMA 10-458, stanovovanie lyzozýmu vo
víne prostredníctvom vysokoúčinnej kvapalinovej chromatografie,
OENO-SCMA 11-480, stanovovanie metanolu vo
víne prostredníctvom plynovej chromatografie,
OENO-SCMA 12-512, stanovovanie pomeru izotopov
uhlíka 13C/12C v CO2 šumivých vín: metóda s
využitím hmotnostného spektrometra na meranie pomerov stabilných izotopov
(IRMS) – úprava.


Dôležité právne oznámenie

|

52007PC0816

Návrh rozhodnutie Rady ktorým sa podľa nariadenia Európskeho parlamentu a Rady (ES) č. 1829/2003 povoľuje uvádzať na trh produkty, ktoré obsahujú geneticky modifikovanú kukuricu MON863xMON810xNK603 (MON-ØØ863-5xMON-ØØ81Ø-6xMON-ØØ6Ø3-6), sú z nej zložené alebo vyrobené  /* KOM/2007/0816 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 18.12.2007KOM(2007) 816 v konečnom zneníNávrhROZHODNUTIE RADYktorým sa podľa nariadenia Európskeho parlamentu a Rady (ES) č. 1829/2003 povoľuje uvádzať na trh produkty, ktoré obsahujú geneticky modifikovanú kukuricu MON863xMON810xNK603 (MON-ØØ863-5xMON-ØØ81Ø-6xMON-ØØ6Ø3-6), sú z nej zložené alebo vyrobené(Len znenia vo francúzskom a holandskom jazyku sú autentické)(predložený Komisiou)DÔVODOVÁ SPRÁVAPripojený návrh rozhodnutia Rady sa týka potravín a krmív, ktoré obsahujú geneticky modifikovanú kukuricu MON863xMON810xNK603, sú z nej zložené alebo vyrobené, v súvislosti s ktorými 2. novembra 2004 spoločnosť Monsanto Europe S.A. predložila príslušným orgánom Belgicka žiadosť o uvedenie na trh podľa nariadenia (ES) č. 1829/2003 o geneticky modifikovaných potravinách a krmivách.Priložený návrh sa vzťahuje aj na uvedenie iných produktov, ktoré obsahujú kukuricu MON863xMON810xNK603 alebo sú z nej zložené, na trh na účely rovnakého použitia ako akákoľvek iná kukurica, s výnimkou kultivácie.Európsky úrad pre bezpečnosť potravín (ďalej len „EFSA“) vydal 31. marca 2006 priaznivé stanovisko v súlade s článkami 6 a 18 nariadenia (ES) č. 1829/2003 a dospel k záveru, že uvedenie produktov, ktoré obsahujú kukuricu MON863xMON810xNK603, sú z nej zložené alebo vyrobené, opísaných v uvedenej žiadosti, na trh, pravdepodobne nebude mať nepriaznivý vplyv na ľudské zdravie, zdravie zvierat, ani na životné prostredie[1].V októbri 2006 uverejnil EFSA na žiadosť Komisie podrobné informácie, ktorými objasňuje spôsob, akým sa pripomienky príslušných orgánov členských štátov zohľadnili pri vypracúvaní jeho stanoviska.Dňa 13. apríla 2007 EFSA opätovne potvrdil, že použitie génu nptII ako voliteľného ukazovateľa v geneticky modifikovaných rastlinách nepredstavuje riziko pre zdravie ľudí či zvierat a ani pre životné prostredie.Dňa 28. júna 2007 na základe vedeckej publikácie týkajúcej sa opätovnej analýzy 90-dňového testu kukurice MON 863 na potkanoch a otázky bezpečnosti kukurice MON 863 potvrdil EFSA svoje predchádzajúce priaznivé hodnotenie kukurice MON 863.Na základe týchto skutočností bol návrh rozhodnutia Komisie, ktorým sa povoľuje uvedenie produktov, ktoré obsahujú geneticky modifikovanú kukuricu MON863xMON810xNK603, sú z nej zložené alebo vyrobené, na trh Spoločenstva, 10. októbra 2007 predložený na hlasovanie Stálemu výboru pre potravinový reťazec a zdravie zvierat. Výbor nevydal žiadne stanovisko: dvanásť členských štátov (149 hlasov) sa vyslovilo za prijatie, jedenásť členských štátov (119 hlasov) hlasovalo proti a štyri členské štáty (77 hlasov) sa zdržali hlasovania.V dôsledku toho sa podľa článku 35 ods. 2 nariadenia (ES) č. 1829/2003 a v súlade s článkom 5 rozhodnutia Rady 1999/468/ES upraveného rozhodnutím Rady 2006/512/ES od Komisie vyžaduje, aby Rade predložila návrh týkajúci sa opatrení, ktoré sa majú prijať (pričom Rada má tri mesiace na to, aby rozhodla kvalifikovanou väčšinou), a aby informovala Parlament.NávrhROZHODNUTIE RADYktorým sa podľa nariadenia Európskeho parlamentu a Rady (ES) č. 1829/2003 povoľuje uvádzať na trh produkty, ktoré obsahujú geneticky modifikovanú kukuricu MON863xMON810xNK603 (MON-ØØ863-5xMON-ØØ81Ø-6xMON-ØØ6Ø3-6), sú z nej zložené alebo vyrobené(Len znenia vo francúzskom a holandskom jazyku sú autentické) (Text s významom pre EHP)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách[2], a najmä na jeho článok 7 ods. 3 a článok 19 ods. 3,keďže:1.  Dňa 2. novembra 2004 predložila spoločnosť Monsanto Europe S.A. v súlade s článkami 5 a 17 nariadenia (ES) č. 1829/2003 príslušným orgánom Belgicka žiadosť o uvedenie potravín, zložiek potravín a krmív, ktoré obsahujú kukuricu MON863xMON810xNK603, sú z nej zložené alebo vyrobené, na trh (ďalej len „žiadosť“).2.  Žiadosť sa vzťahuje aj na uvedenie iných produktov, ktoré obsahujú kukuricu MON863xMON810xNK603 alebo sú z nej zložené, na trh na účely rovnakého použitia ako akákoľvek iná kukurica, s výnimkou kultivácie. Preto v súlade s ustanovením článku 5 ods. 5 a článku 17 ods. 5 nariadenia (ES) č.1829/2003 zahŕňa údaje a informácie požadované v prílohách III a IV k smernici Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/ES[3], ako aj informácie a závery z posúdenia rizika vykonaného v súlade so zásadami stanovenými v prílohe II k smernici 2001/18/ES.3.  Európsky úrad pre bezpečnosť potravín (ďalej len „EFSA“) vydal 31. marca 2006 priaznivé stanovisko v súlade s článkami 6 a 18 nariadenia (ES) č. 1829/2003 a dospel k záveru, že umiestnenie produktov, ktoré obsahujú kukuricu MON863xMON810xNK603, sú z nej zložené alebo vyrobené, opísaných v uvedenej žiadosti (ďalej len „produkty“), na trh, pravdepodobne nebude mať nepriaznivý vplyv na ľudské zdravie, zdravie zvierat, ani na životné prostredie[4]. EFSA vo svojom stanovisku dospel k záveru, že je prijateľné použiť údaje pri jednotlivých prípadoch na podporu bezpečnosti týchto produktov a zvážil všetky špecifické otázky a problémy, ktoré nastolili členské štáty v rámci konzultácií príslušných vnútroštátnych orgánov podľa článku 6 ods. 4 a článku 18 ods. 4 uvedeného nariadenia.4.  V októbri 2006 zverejnil EFSA na žiadosť Komisie podrobné vysvetlenie, akým spôsobom boli v jeho stanovisku zohľadnené pripomienky príslušných orgánov členských štátov a zároveň zverejnil ďalšie informácie o rôznych otázkach, ktorými sa zaoberala Vedecká skupina EFSA pre geneticky modifikované organizmy.5.  EFSA dospel vo svojom stanovisku k záveru, že plán monitorovania životného prostredia, ktorého súčasťou je všeobecný plán pozorovania predložený žiadateľom, je v súlade s plánovaným použitím uvedených produktov.6.  Dňa 25. januára 2007 v nadväznosti na pripomienky verejnosti a na správu, ktorú zverejnila Svetová zdravotnícka organizácia, ktorá uvádza kanamycín a neomycín na zozname „antibakteriálnych látok nevyhnutných pre medicínu a stratégie riadenia rizika pri inom ako humánnom použití“, sa Komisia obrátila na Európsku agentúru pre lieky (EMEA) v otázke liečebného významu antibiotík v medicíne a veterinárstve, voči ktorým gén nptII dáva rezistenciu. Po doručení odpovede od EMEA sa Komisia obrátila na EFSA, pokiaľ ide o hodnotenie bezpečnosti génu nptII a geneticky modifikovaných rastlín obsahujúcich gén nptII. Dňa 13. apríla 2007 potvrdil EFSA svoje predchádzajúce hodnotenia bezpečnosti geneticky modifikovaných rastlín obsahujúcich gén nptII a dospel k záveru, že prítomnosť génu nptII v geneticky modifikovaných rastlinách určených na potraviny a krmivá nepredstavuje riziko pre ľudské zdravie, zdravie zvierat ani pre životné prostredie.7.  Dňa 15. marca 2007 na základe vedeckej publikácie týkajúcej sa opätovnej analýzy 90-dňového testu kukurice MON 863 na potkanoch a otázky bezpečnosti kukurice MON 863 sa Komisia obrátila na EFSA, pokiaľ ide o dosah tejto analytickej štúdie na jeho predchádzajúce priaznivé hodnotenie bezpečnosti kukurice MON 863. Dňa 28. júna 2007 EFSA uviedol, že táto publikácia nevyvoláva nové otázky, ktoré by boli toxikologicky významné a potvrdil svoje predchádzajúce priaznivé hodnotenie bezpečnosti kukurice MON 863.8.  Vzhľadom na tieto skutočnosti by sa malo udeliť povolenie pre tieto výrobky.9.  Podľa nariadenia Komisie (ES) č. 65/2004 zo 14. januára 2004, ktoré zavádza systém vypracovania a prideľovania jednoznačných identifikátorov pre geneticky modifikované organizmy[5], by sa mal každému GMO prideliť jednoznačný identifikátor.10.  Podľa stanoviska EFSA sa zdá, že pre potraviny, zložky potravín a krmivo, ktoré obsahujú kukuricu MON863xMON810xNK603, sú z nej zložené alebo vyrobené, sú potrebné len požiadavky špecifického označovania ustanovené v článku 13 ods. 1 a článku 25 ods. 2 nariadenia (ES) č. 1829/2003. Aby sa však zabezpečilo, že uvedené produkty sa budú používať v rámci rozsahu povolenia stanoveného týmto rozhodnutím, malo by byť na označení krmiva, ktoré obsahuje GMO alebo je z nich zložené, a produktov iných ako sú potraviny a krmivo obsahujúce GMO alebo z nich zložené, pre ktoré sa povolenie žiada, jasne uvedené, že tieto produkty sa nesmú používať na kultiváciu.11.  Podobne, na základe stanoviska EFSA požiadavky špecifických podmienok alebo obmedzení vzťahujúcich sa na umiestnenie týchto produktov na trh a/alebo špecifické podmienky alebo obmedzenia vzťahujúce sa na ich používanie a zaobchádzanie s nimi vrátane požiadaviek monitorovania po ich uvedení na trh alebo osobitných podmienok ochrany špecifických ekosystémov/životného prostredia a/alebo geografických oblastí podľa článku 6 ods. 5 písm. e) a článku 18 ods. 5 písm. e) nariadenia (ES) č.1829/2003 nie sú opodstatnené. Všetky relevantné informácie o povolení týchto produktov by sa v súlade s nariadením (ES) č. 1829/2003 mali zapísať do Registra geneticky modifikovaných potravín a krmív Spoločenstva.12.  Článkom 4 ods. 6 nariadenia Európskeho parlamentu a Rady (ES) č. 1830/2003 z 22. septembra 2003 o sledovateľnosti a označovaní geneticky modifikovaných organizmov a sledovateľnosti potravín a krmív vyrobených z geneticky modifikovaných organizmov a ktorým sa mení a dopĺňa smernica 2001/18/ES[6], sa ustanovujú požiadavky označovania výrobkov, ktoré obsahujú GMO alebo sú z nich zložené.13.  Toto rozhodnutie sa oznámi prostredníctvom Informačného strediska pre biologickú bezpečnosť (Biosafety Clearing House) stranám Kartagenského protokolu o biologickej bezpečnosti k Dohovoru o biologickej diverzite podľa článku 9 ods. 1 a článku 15 ods. 2 písm. c) nariadenia Európskeho parlamentu a Rady (ES) 1946/2003 z 15. júla 2003 o cezhraničnom pohybe geneticky modifikovaných organizmov[7].14.  Stály výbor pre potravinový reťazec a zdravie zvierat neposkytol stanovisko v rámci časovej lehoty, ktorú stanovil jeho predseda, a preto musí Rada prijať opatrenia ustanovené v tomto rozhodnutí,PRIJALA TOTO ROZHODNUTIE:Článok 1 Geneticky modifikovaný organizmus a jednoznačný identifikátorGeneticky modifikovanej kukurici ( Zea mays L. ) MON863xMON810xNK603 získanej krížením kukurice obsahujúcej MON-ØØ863-5, MON-ØØ81Ø-6 a MON-ØØ6Ø3-6 vymedzenej v bode b) prílohy k tomuto rozhodnutiu sa v súlade s ustanoveniami nariadenia (ES) č. 65/2004 prideľuje jednoznačný identifikátor MON-ØØ863-5xMON-ØØ81Ø-6xMON-ØØ6Ø3-6.Článok 2 Povolenie a uvedenie produktu na trhNa účely článku 4 ods. 2 a článku 16 ods. 2 nariadenia (ES) č. 1829/2003 sa v súlade s podmienkami vymedzenými v tomto rozhodnutí povoľujú tieto produkty:a) potraviny a zložky potravín, ktoré obsahujú kukuricu MON-ØØ863-5xMON-ØØ81Ø-6xMON-ØØ6Ø3-6, sú z nej zložené alebo vyrobené;b) krmivo, ktoré obsahuje kukuricu MON-ØØ863-5xMON-ØØ81Ø-6xMON-ØØ6Ø3-6, je z nej zložené alebo vyrobené;c) produkty iné ako potraviny a krmivo, ktoré obsahujú kukuricu MON-ØØ863-5xMON-ØØ81Ø-6xMON-ØØ6Ø3-6 alebo sú z nej zložené a sú určené na rovnaké použitie ako akákoľvek iná kukurica, s výnimkou kultivácie.Článok 3 Označenie1. Na účely požiadaviek označovania produktov stanovených v článku 13 ods. 1 a článku 25 ods. 2 nariadenia (ES) č. 1829/2003 a v článku 4 ods. 6 nariadenia (ES) č. 1830/2003 je „názov organizmu“ „kukurica“.2. Na označení produktov a v dokumentoch sprevádzajúcich tieto produkty obsahujúce kukuricu MON-ØØ863-5xMON-ØØ81Ø-6xMON-ØØ6Ø3-6 alebo z nej zložené, ktoré sú uvedené v článku 2 písm. b) a c), sa uvádza „neurčené na kultiváciu“.Článok 4 Monitorovanie účinkov na životné prostredie1. Držiteľ povolenia zabezpečí zavedenie a implementáciu plánu monitorovania účinkov na životné prostredie podľa písm. h) prílohy.2. Držiteľ povolenia Komisii predkladá výročné správy o implementácii a výsledkoch činností stanovených v tomto monitorovacom pláne.Článok 5 Register SpoločenstvaInformácie uvedené v prílohe k tomuto rozhodnutiu sa v súlade s článkom 28 nariadenia (ES) č. 1829/2003 zapíšu do Registra geneticky modifikovaných potravín a krmív Spoločenstva.Článok 6 Držiteľ povoleniaDržiteľom povolenia je spoločnosť Monsanto Europe S.A., Belgicko zastupujúca spoločnosť Monsanto Company, Spojené štáty americké.Článok 7 PlatnosťToto rozhodnutie sa uplatňuje počas 10 rokov od dátumu jeho oznámenia.Článok 8 AdresátToto rozhodnutie je určené spoločnosti Monsanto Europe S.A., Scheldelaan 460, Haven 627 – B 2040 Antverpy – Belgicko.V BruseliZa RadupredsedaPRÍLOHAa) Žiadateľ a držiteľ povolenia:Názov: Monsanto Europe S.A.Adresa: Scheldelaan 460, Haven 627 – B 2040 Antverpy, BelgickoV mene spoločnosti Monsanto Company - 800 N. Lindbergh Boulevard – St. Louis, Missouri 63167 – Spojené štáty americkéb) Označenie a špecifikácia produktov:(1) potraviny a zložky potravín, ktoré obsahujú kukuricu MON-ØØ863-5xMON-ØØ81Ø-6xMON-ØØ6Ø3-6, sú z nej zložené alebo vyrobené;(2) krmivo, ktoré obsahuje kukuricu MON-ØØ863-5xMON-ØØ81Ø-6xMON-ØØ6Ø3-6, je z nej zložené alebo vyrobené;(3) produkty iné ako potraviny a krmivo, ktoré obsahujú kukuricu MON-ØØ863-5xMON-ØØ81Ø-6xMON-ØØ6Ø3-6 alebo sú z nej zložené a sú určené na rovnaké použitie ako akákoľvek iná kukurica, s výnimkou kultivácie.Geneticky modifikovaná kukurica MON-ØØ863-5xMON-ØØ81Ø-6xMON-ØØ6Ø3-6 opísaná v žiadosti sa získava krížením kukurice obsahujúcej MON-ØØ863-5, MON-ØØ81Ø-6 a MON-ØØ6Ø3-6 a vyjadruje proteín CryBb1, ktorý jej poskytuje ochranu proti určitým škodlivým chrobákom ( Diabrotica spp.), proteín Cry 1 Ab, ktorý rastline zabezpečuje ochranu proti určitým škodcom radu motýľov ( Ostrinia nubilalis, Sesammia spp.) a proteín CP4 EPSPS, ktorý rastline dáva schopnosť tolerancie ku glyfosátovému herbicídu. Gén nptII , ktorý dáva rezistenciu voči kanamycínu, bol použitý ako voliteľný ukazovateľ v procese genetickej modifikácie.c) Označenie:(1) Na účely požiadaviek označovania produktov stanovených v článku 13 ods. 1 a článku 25 ods. 2 nariadenia (ES) č. 1829/2003 a v článku 4 ods. 6 nariadenia (ES) č. 1830/2003 je „názov organizmu“ „kukurica“.(2) Na označení produktov a v dokumentoch sprevádzajúcich tieto produkty obsahujúce kukuricu MON-ØØ863-5xMON-ØØ81Ø-6xMON-ØØ6Ø3-6 alebo z nej zložené, ktoré sú uvedené v článku 2 písm. b) a c), sa uvádza „neurčené na kultiváciu“.d) Metóda detekcie:-  Kvantitatívne metódy založené na PCR v reálnom čase špecifické pre jednotlivé prípady pre geneticky modifikovanú kukuricu MON-ØØ863-5, MON-ØØ81Ø-6 a MON-ØØ6Ø3-6 schválené v prípade kukurice MON-ØØ863-5xMON-ØØ81Ø-6xMON-ØØ6Ø3-6.-  Schválenie referenčným laboratóriom Spoločenstva zriadeným v zmysle nariadenia (ES) č. 1829/2003 je uverejnené na internetovej stránke http://gmo-crl.jrc.it/statusofdoss.htm-  Referenčný materiál: ERM®-BF416 (pre MON-ØØ863-5), ERM®-BF413 (pre MON-ØØ81Ø-6) and ERM®-BF415 (pre MON-ØØ6Ø3-6) prístupné prostredníctvom Spoločného výskumného centra (JRC) Európskej komisie, Inštitútu pre referenčné materiály a merania (IRMM) na internetovej stránke: http://www.irmm.jrc.be/html/reference_materials_catalogue/index.htme) Jednoznačný identifikátor:MON-ØØ863-5xMON-ØØ81Ø-6xMON-ØØ6Ø3-6f) Informácie požadované v zmysle prílohy II ku Kartagenskému protokolu o biologickej bezpečnosti k Dohovoru o biologickej diverzite:Informačné stredisko pre biologickú bezpečnosť (Biosafety Clearing House), záznam ID: pozri [ vyplní sa pri oznámení ]g) Podmienky alebo obmedzenia týkajúce sa umiestnenia týchto produktov na trh, ich používania alebo zaobchádzania s nimi:Nevyžadujú sa.h) Plán monitorovania:Plán monitorovania účinkov na životné prostredie podľa prílohy VII k smernici 2001/18/ES.[Odkaz: plán uverejnený na internete]i) Požiadavky týkajúce sa monitorovania využívania potravín určených na ľudskú spotrebu po ich umiestnení na trh:Nevyžadujú sa.Poznámka: Je možné, že odkazy na príslušné dokumenty bude potrebné priebežne upravovať. Tieto úpravy budú verejnosti sprístupnené formou aktualizácie registra geneticky modifikovaných potravín a krmív Spoločenstva.[1] http://www.efsa.europa.eu/EFSA/efsa_locale-1178620753816_1178620784943.htm[2] Ú. v. EÚ L 268, 18.10.2003, s. 1. Nariadenie zmenené a doplnené nariadením Komisie (ES) č. 1981/2006 (Ú. v. EÚ L 368, 23.12.2006, s. 99).[3] Ú. v. ES L 106, 17.4.2001, s. 1. Smernica naposledy zmenená a doplnená nariadením (ES) č. 1830/2003 (Ú. v. EÚ L 268, 18.10.2003, s. 24).[4] http://www.efsa.europa.eu/EFSA/efsa_locale-1178620753816_1178620784943.htm[5] Ú. v. EÚ L 10, 16.1.2004, s. 5.[6] Ú. v. EÚ L 268, 18.10.2003, s. 24.[7] Ú. v. EÚ L 287, 5.11.2003, s. 1.